Taiteen tammi

Taiteen tammi on hyvinkääläisen kuvanveistäjä Terho Sakin tekemä julkinen veistos Porissa. Se sijaitsee Porin keskusaukiolla. Veistoksen paljastustilaisuus oli Porin Päivänä vuonna 1968.

 Veistoskilpailu Akseli Gallen-Kallelan muistomerkkiä varten 
Porin kaupunki kutsui maan kuvanveistäjät yleiseen veistoskilpailuun maaliskuussa vuonna 1963. Tarkoituksena oli aikaansaada luonnos Poriin pystytettävää taiteilija Akseli Gallen-Kallelan muistomerkkiä varten. Veistos oli tarkoitus paljastaa keväällä 1965, jolloin Akseli Gallen-Kallelan syntymästä tuli kuluneeksi sata vuotta. Kilpailun kautta Porin kaupunki halusi sekä kunnioittaa Gallen-Kallelan muistoa, että lisätä kaupungin julkisten taideteosten määrää."Akseli Gallen-Kallela- kilpailu julistettu: Kilpailuaika päättyy 31.1.1964." Uusi Aika 31.3.1964 

Patsashanke oli ollut vireillä jo vuodesta 1962 kaupungin taide- ja muistomerkkitoimikunnan toimesta.Satakunnan Sanomat 6.2.1964: "Gallen-Kallelan muistomerkkikilpailu." Kilpailu herätti suurta mielenkiintoa ja huomiota suomalaisten kuvanveistäjien keskuudessa. Myös kaupunkilaiset odottivat kilpailutuloksia jännityksellä, sillä heitä kiinnosti nähdä edustaisiko taideteos uutta vai vanhaa tyyliä."Gallen-Kallelan muistomerkki-kilpailu herättänyt suurta mielenkiintoa." Satakunnan Kansa 28.1.1964 

Sakki osallistui kilpailuun teoksellaan Taiteen tammi. Patsaskilpailun tulokset julkistettiin 10. helmikuuta 1964. Kilpailussa ei jaettu ensimmäistä palkintoa ollenkaan. Sen sijaan ensimmäisen ja toisen sijan palkintosumma jaettiin tasan Terho Sakin ja Heikki Niemisen kesken."Akseli Gallen-Kallelan patsaskilpailu ratkaistu." Satakunnan Kansa 11. 1964 Lopulta Porin kaupunki päätti tilata figuratiivisen muistomerkin Heikki Niemiseltä, sillä se sopi paremmin sijoituspaikkaansa."Savi saamassa elämää taiteilijan käsissä - Gallen-Kallelan patsas valmistuu." Uusi Aika 28.11.1964 Akseli Gallen-Kallelan patsas paljastettiin 25.4.1965 Porin Pohjoispuistossa."Gallen-Kallelan syntymän 100-vuotis-muiston kunniaksi monia juhlia - Porissa näyttely ja patsaan paljastus". Uusi Aika 25.3.1965

 Taiteen tammen toteuttaminen ja paljastustilaisuus 
Terho Sakin Taiteen tammi todettiin toteuttamiskelpoiseksi jossakin muussa yhteydessä. Taide- ja muistomerkkitoimikunnan esityksestä Taiteen tammi sai kaupunginhallinnon hyväksymisen vuonna 1967. Teos päätettiin sijoittaa Porin keskusaukiolle. Taiteen tammi eli Porin ensimmäinen vapaamuotoinen suihkukaivosveistos paljastettiin Porin Päivänä vuonna 1968. 

Nykyisessä muodossaan Taiteen tammi eroaa alkuperäisestä palkintoluonnoksesta melko vähän. Veistos on hiukan leventynyt, sillä sitä ei ollut tarkoitettu alun perin suihkukaivoveistokseksi. Taiteen tammi on valettu pronssiin Väinö Kärkkäisen taidevalimossa Järvenpäässä. Veistoksen paino on noin tuhat kiloa. Jalustan allaskivi on Rantamäen mustaa graniittia, ja sen paino on noin 7 000 kiloa. Kivityön on tehnyt Vientikivi I. Malm Porista. Veistoksen symboliikka kertoo kannosta, jonka reunakaarnojen alta kumpuaa virvoittava ja uusi elämänvesi."Meidän on pakko arvioida uudelleen elämänpiiriämme - Taiteen tammi paljastettiin Porissa". Satakunnan Kansa 30.9.1968

 Keskusaukion uudistus 
Aukiota, jolla Taiteen tammi sijaitsee, perusparannettiin vuonna 2022. Tuolloin vanha nupukiveys vaihdettiin esteettömäksi graniittikiveykseksi kulkuväylän osalta, ja uuden kivipinnan kuivatusta on parannettiin.  Taiteen Tammen asemaa korostettiin ruukuilla ja penkeillä rajatulla alueella. Lisäksi pysäköintialueelta nurmen poikki muodostunut polku kivettiin ja aukion valaistusta parannettiin.

Lähteet

Luokka:Porin patsaat ja veistokset